**DĖL ROKIŠKIO RAJONO SAVIVALDYBĖS TARYBOS 2021 M. BALANDŽIO 30 D. SPRENDIMO NR. TS-98 „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2021–2022 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE NUSTATYMO“ PAKEITIMO**

2021 m. lapkričio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo (aktuali redakcija), patvirtinto Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019, 5 punktu ir atsižvelgdama į Rokiškio Juozo Tumo-Vaižganto gimnazijos 2021 m. spalio 29 d. raštą Nr. SD-213 (1.16) „Dėl 7–8 jungtinės klasės“, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2021 m. balandžio 30 d. sprendimo Nr. TS-98 „Dėl priešmokyklinio ugdymo grupių ir klasių komplektų skaičiaus 2021–2022 mokslo metams Rokiškio rajono savivaldybės bendrojo ugdymo mokyklose nustatymo“ priedą ir:

lentelės eilutę „Rokiškio Juozo Tumo-Vaižganto gimnazija Suaugusiųjų ir jaunimo skyrius (jaunimo ugdymo klasės)“ išdėstyti nauja redakcija: „7, 8 kl. – 1 (komplektų skaičius), 9 (2,7) (mokinių skaičius); 9 (1g) kl. – 1(komplektų skaičius), 11 (mokinių skaičius); 10 (2g) kl. – 1 (komplektų skaičius), 16 (mokinių skaičius); iš viso – 3(komplektų skaičius), 36(mokinių skaičius)“.

2. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2021 M. BALANDŽIO 30 D. SPRENDIMO NR. TS-98 „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2021–2022 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE NUSTATYMO“ PAKEITIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Patikslinti klasių komplektų ir mokinių skaičius Rokiškio Juozo Tumo-Vaižganto gimnazijos Suaugusiųjų ir jaunimo skyriuje (jaunimo ugdymo klasėse), nustatytus Rokiškio rajono savivaldybės tarybos 2021 m. balandžio 30 d. sprendimu Nr. TS-98 „Dėl priešmokyklinio ugdymo grupių ir klasių komplektų skaičiaus 2021–2022 mokslo metams Rokiškio rajono savivaldybės bendrojo ugdymo mokyklose nustatymo“.

**Teisinio reguliavimo nuostatos.**

Lietuvos Respublikos vietos savivaldos įstatymo 18 straipsnio 1 dalis, Rokiškio rajono savivaldybės tarybos 2021 m. balandžio 30 d. sprendimas Nr. TS-98 „Dėl priešmokyklinio ugdymo grupių ir klasių komplektų skaičiaus 2021–2022 mokslo metams Rokiškio rajono savivaldybės bendrojo ugdymo mokyklose nustatymo“, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašas (aktuali redakcija), patvirtintas Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019.

 **Sprendimo projekto esmė.**

Sprendimo projektas parengtas vadovaujantis Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo (aktuali redakcija), patvirtinto Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019, 5 punktu, kuriame reglamentuota, kad „Mokykloms specialiųjų ugdymosi poreikių turintiems mokiniams ir suaugusiųjų mokykloms, suaugusiųjų ir jaunimo mokykloms (jų skyriams, filialams) klasių (grupių) skaičius pagal poreikį tikslinamas keletą kartų per mokslo metus“.

 Rokiškio Juozo Tumo-Vaižganto gimnazija raštu pateikė informaciją dėl pasikeitusio mokinių skaičiaus Suaugusiųjų ir jaunimo skyriuje (jaunimo ugdymo klasėse), todėl reikia komplektuoti jungtinę 7, 8 klasę (buvo tik 8 kl.), nes 2 mokiniai pateikė prašymus mokytis 7 klasėje. Taip pat keitėsi mokinių skaičius 8 kl. – 7 mokiniai (buvo 5); 9 kl. – 11 mokinių (buvo 12), 10 kl. – 16 (buvo 12). Visų klasių komplektų skaičius nesikeitė.

**Laukiami rezultatai.**

Teisės aktų, reglamentuojančių klasių komplektų skaičiaus bendrojo ugdymo mokyklose nustatymą, įgyvendinimas. Mokinių poreikių užtikrinimas.

 **Finansavimo šaltiniai ir lėšų poreikis**.

Lietuvos Respublikos valstybės biudžeto (mokymo lėšos) lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vedėjo pavaduotoja Rita Elmonienė